- Hindi News
- National
- स्कूल व प्राचार्य का नाम नहीं बताया तो परीक्षा देने आए छह संदिग्ध दबोचे, एक स्कूल सील
स्कूल व प्राचार्य का नाम नहीं बताया तो परीक्षा देने आए छह संदिग्ध दबोचे, एक स्कूल सील
लालबहादुर शास्त्री परीक्षा केंद्र पर धमकी देने वाला छात्र भेजा जेल
7 शिक्षकों का एक-एक दिन का वेतन काटा
भास्कर संवाददाता | भिंड
इस साल भी हाईस्कूल की परीक्षा में बाहरी जिलों और राज्य के छात्र शामिल हुए हैं। पहले दिन कलेक्टर इलैया राजा टी और एसपी अनिल सिंह कुशवाह ने परीक्षा दे रहे कुछ छात्राें से उनके स्कूल और प्राचार्य का नाम पूछा, तो वे यह भी नहीं बता सके। इसके बाद कलेक्टर ने एक स्कूल को सील्ड करा दिया। साथ ही, छह निजी स्कूलों की जांच शुरू कराई। इधर, सुरपुरा में परीक्षा से पहले एक युवक मोबाइल पर ओटी बोलते पकड़ा गया। इसके खिलाफ एफआईआर की कार्रवाई की गई है। परीक्षा केंद्र पर देरी से पहुंचने वाले सात शिक्षकों का एक-एक दिन का वेतन काटा गया है।
हाईस्कूल की परीक्षा 77 केन्द्रों पर गुरुवार सुबह से शुरू हुई। इसमें 29 हजार 877 परीक्षार्थियों को शामिल होना था। लेकिन इनमें से 27 हजार 389 परीक्षार्थी ही पेपर देने आए। परीक्षा में पहले दिन 2 हजार 488 परीक्षार्थी अनुपस्थित रहे। इनमें शाउमावि गोरमी, शासकीय बालक छात्रावास अमायन, जानकी डीएड काॅलेज पिथनपुरा, शाउमावि जवासा, कला मंदिर डीएड काॅलेज सुरपुरा, शामावि काॅटनजीन एवं शिवा डीएड काॅलेज ऊमरी पर एक-एक नकल प्रकरण बनाए गए। कुल सात प्रकरण बने।
रविंद्रनाथ टेगौर स्कूल में कर्मचारी को फटकार लगाते जिला पंचायत सीईओ।
मोबाइल पर पूछ रहा था ओटी का कोड, पकड़ा
सुरपुरा में पेपर शुरू होने के बाद भी कुछ छात्र अंदर नहीं पहुंचे। यहां परीक्षार्थियों की तलाशी लेने के लिए गेट पर खड़े पटवारी को एक युवक मोबाइल पर बात करते नजर आया। पटवारी ने इस युवक का मोबाइल छीनकर फोन लाइन पर माैजूद व्यक्ति से बात की, तो उसने ओटी के नंबर बताए। साथ ही, खुद का नाम सुनील बताया, जो कि चंबल वैली उदोतगढ़ स्कूल में पढ़ाता है। इसके खिलाफ कार्रवाई की जा रही है।
प्रवेश पत्र पर फोटो का मिलान नहीं हुआ तो छात्र को थाने लाए, दिन भर चली जांच
शहर के जामुना स्थित मां गिरजादेवी डीएड काॅलेज परीक्षा केन्द्र पर मुन्नासिंह हाईस्कूल के एक छात्र अनिल कुमार को फर्जी होने के संदेह में पकड़ा गया। इसके प्रवेश पत्र पर लगे फोटो और पर्यवेक्षक पर मौजूद शीट पर लगा फोटो मिलान नहीं हो रहा था। इसके बाद छात्र को देहात थाने लेकर आए। यहां टीआई शेर सिंह ने शाम छह बजे तक पूरे मामले की जांच की। इसके एडमिशन के सभी कागज मंगाए गए। हालांकि बाद में यह सही पाया गया। इसके आधार कार्ड और प्रवेश पत्र की जन्म तिथि में जरूर अंतर था।
छात्र स्कूल का नाम नहीं बता पाए, दोपहर में कलेक्टर ने निजी स्कूल को करा दिया सील
ग्राम उदोतगढ़ स्थित चंबल वैली स्कूल के परीक्षार्थी एमपी एजुकेशन जलपुरा व सुरपुरा स्थित परीक्षा केंद्र पर पेपर देने पहुंचे। इनमें ज्यादातर बाहरी थे। चेकिंग में कलेक्टर और एसपी ने इनसे स्कूल व प्राचार्य का नाम पूछा, तो वह नहीं बता पाए। इसके बाद कलेक्टर ने दोपहर में ही चंबल वैली स्कूल को सील करा दिया। इसके अलावा उदय कॉन्वेंट पचैरा, पीएस पब्लिक स्कूल समेत छह अन्य स्कूल भी ऐसे हैं, जिन्होंने बाहरी छात्रों को एडमिशन दिया है। इनके खिलाफ भी जांच शुरू कर कार्रवाई की जा रही है।
अटेर के परीक्षा केंद्रों का निरीक्षण किया
शहर समेत अटेर के परीक्षा केंद्रों का निरीक्षण किया है। यहां किसी तरह की गड़बड़ी नहीं मिली। परीक्षा शांति से हुई है। अनिल सिंह कुशवाह, एसपी भिंड
चंबल वैली स्कूल को सील किया है
सात नकल प्रकरण बनाए गए हैं। इसके अलावा एक युवक को ओटी के शक में पकड़ा। चंबल वैली स्कूल को सील किया है। इसमें बाहरी जिलों के छात्रों को एडमिशन दिया गया। अन्य छह स्कूलों की भी जांच शुरू कराई है। डॉ. इलैया राजा टी, कलेक्टर भिंड
देहात थाना क्षेत्र में मुरलीपुरा स्थित लालबहादुर शास्त्री परीक्षा केंद्र पर 12वीं की परीक्षा के दौरान केंद्राध्यक्ष को धमकी देने वाले छात्र के खिलाफ पुलिस ने 151 की कार्रवाई की। इस छात्र को जेल भेजा गया है। पुलिस के अनुसार इस छात्र का नाम दीपक पुत्र बृजमोहन सिंह है। यह 1 मार्च को लालबहादुर शास्त्री परीक्षा केंद्र पर 12वीं का पेपर दे रहा था। इसके पास नकल मिली, तो केंद्राध्यक्ष ने फॉर्म भर दिया, जिसके बाद दीपक ने केंद्राध्यक्ष को धमकी दी थी।
जिला पंचायत सीईओ ने टैगोर परीक्षा केंद्र में घड़ी खराब होने पर जताई नाराजगी
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva